**KLAIPĖDOS MIESTO SAVIVALDYBĖS NEVYRIAUSYBINIŲ ORGANIZACIJŲ TARYBOS POSĖDŽIO PROTOKOLAS**

2020 m. spalio 23 d. Nr. TAR1- 511

Klaipėda

Posėdis įvyko nuotoliniu būdu (naudojantis „Microsoft Teams“ programa): 2020-10-06.

Posėdžio pradžia - 15val. 30 min.

Posėdžio pirmininkė – Sandra Sirutienė.

Posėdžio sekretorė – Ieva Krušaitė.

Dalyvavo: Aistė Valadkienė, Arūnas Andziulis, Roma Fabijonavičiūtė – Genienė, Dalia Jakulytė, Saulius Liekis, Sigita Muravjova, Andrius Petraitis, Vytis Radvila, Renata Razgienė, Agnė Zabrynaitė, Vaida Raugelė.

Svečiai: Vaiva Makarauskaitė, dienraščio „Vakarų ekspresas“ žurnalistė.

DARBOTVARKĖ:

1. NVO poreikiai Klaipėdoje.

2. Siūlymai dėl NVO 2021 m. veiklos plano sudarymo.

3. Einamieji klausimai.

Klaipėdos miesto savivaldybės NVO tarybos pirmininkė pristatė posėdžio darbotvarkę.

1. SVARSTYTA. NVO poreikiai Klaipėdoje.

Pirmininkė Sandra Sirutienė informavo, kad 2021 metams reikia parengi veiklos planą, tačiau pastebi, kad pasiūlymų ir poreikių iš NVO sektoriaus trūksta. S. Sirutienė informavo, kad iki šiol sulaukė vos kelių pasiūlymų ir poreikių iš NVO sektoriaus. Posėdžio metu pirmininkė pasisakė, kad norėtųsi išsiaiškinti konkrečiau Klaipėdos miesto NVO sektoriaus būseną.

NVO tarybos nariai diskutavo ir siūlė įvairias mintis, pastebėjimus kaip būtų galima efektyviau bendradarbiauti su Klaipėdos miesto NVO sektoriumi.

Tarybos narė V. Raugelė NVO nariams siūlė kreiptis į atsakingus Klaipėdos miesto savivaldybės administracijos skyrius su prašymu išplatinti kvietimą visoms veikiančios Klaipėdos miesto NVO. V. Raugelė svarstė, kad tai padėtų greičiau surinkti informaciją ir poreikius iš Klaipėdos miesto NVO sektoriaus. Taip pat rekomendavo parengti kreipimosi tekstą ir jame nurodyti terminą iki kada būtų galima teikti poreikius bei problemas su kuriomis susiduria NVO sektorius Klaipėdos mieste ir nurodyti kontaktinį el. pašto adresą kur būtu galima siųsti visą informaciją.

Vyko diskusija. Atsižvelgdami į diskusijos metu išsakytas nuomones ir pasiūlymus posėdžio pirmininkė ir NVO tarybos nariai apibendrino informaciją, ir priėmė sprendimą.

NUTARTA:

1. NVO pirmininkė S. Sirutienė parengs NVO sektoriui skirtą kvietimo tekstą su prašymu teikti pasiūlymus ir probleminius klausimus iki 2020 m. gruodžio 1 d., (16 val.). Kvietimo tekstą persiųs susipažinti NVO tarybos nariams.
2. NVO taryba kreipsis į Klaipėdos miesto savivaldybės administraciją su prašymu pasidalinti ir paskelbti Klaipėdos miesto savivaldybės administracijos internetinėje savivaldybės svetainėje informaciją skirtą Klaipėdos miesto NVO sektoriui.
3. Visus gautus Klaipėdos miesto NVO sektoriaus pasiūlymus ir aktualius klausimus persiųsti visiems NVO tarybos nariams susipažinti.
4. SVARSTYTA. Siūlymai dėl NVO 2021 m. veiklos plano sudarymo.

NVO tarybos nariai aktyviai dalinosi mintimis ir idėjomis ką būtų galima įtraukti į 2021 m. veiklos planą. NVO tarybos narys A. Andžiulis siūlė diskutuoti apie aktyvų NVO dalyvavimą sekančiuose Klaipėdos miesto savivaldybės strateginio plėtros plano etapuose, ypač aktualijose NVO ideologijai ir tematikose. V. Raugelė siūlė į veiklos planą įtraukti:

1. Nemokamo parkavimo klausimą Klaipėdos m. NVO savanoriams;
2. Periodinį Klaipėdos miesto savivaldybės tarybos sprendimų projektų monitoringą, svarstant ir teikiant mūsų NVO tarybos nuomonę atskirais klausimais. Ruošiant ir teikiant atitinkamus Klaipėdos miesto tarybos sprendimo projektus;
3. Skelbiamų duomenų Savivaldybės puslapyje susitvarkymą, atnaujinimą pagal pateiktas mūsų - NVO tarybos rekomendacijas (kokia informacija turi būti paskelbta); DUK paruošimas;
4. Klaipėdos NVO aplankymas - išvažiuojamieji posėdžiai;
5. Prašymų, kreipimųsi nagrinėjimas ir sprendimų inicijavimas.

Agnė Zabrynaitė siūlė atkreipti dėmesį ir įtraukti svarstymui į veiklos planą šias temas:

1. Tautinių mažumų įtraukimo programa;
2. NVO apdovanojimai;
3. NVO susistemintos informacijos skiltis klaipeda.lt svetainėje;
4. NVO informacijos centras;
5. Bendruomeninių namų plėtra;
6. Jaunimo savanoriškos tarnybos plėtra Klaipėdos mieste (JRD finansuojama programa, kurioje gali savanoriauti 14-29 metų jaunuoliai) didinti priimančių organizacijų skaičių Klaipėdos mieste;
7. Savanorystės žemėlapis skirtas Klaipėdos NVO organizacijoms kuriose gali savanoriauti visi;
8. Savanorio kortelė klaipėdiečiams;
9. 24 val. veikiančios erdvės Klaipėdoje.
10. Nėra patalpų NVO organizacijoms.

Dalia Jakulytė ir kiti NVO nariai atkreipė dėmesį, kad Klaipėdos mieste jau daug metų išlieka problema, kad mieste nėra laisvų patalpų NVO sektoriui. Tarybos nariai svarstė ir diskutavo apie šią, ir kitas išsakytas problemas su kuriomis susiduria NVO.

NUTARTA:

1. Iki 2021 m. sausio mėnesio surinkti informaciją iš Klaipėdos miesto NVO sektoriaus ir sudaryti NVO Tarybos veiklos planą 2021 metams.
2. Į NVO Tarybos 2021 m. veiklos planą įtraukti NVO tarybos narių pateiktus siūlymus.
3. SVARSTYTA. Einamieji klausimai.

Dalia Jakulytė išsakė nuomonę, kad norint bendradarbiauti reikalinga NVO tarybai susikurti „Google“ grupę, kurioje galėtų teikti pasiūlymus ir dalintis bendrais interesais visi nariai.

V. Raugelė NVO tarybos nariams pasiūlė į kitą NVO tarybos posėdį pasikviesti Klaipėdos miesto savivaldybės administracijos Strateginio planavimo vedėją Indrę Butenienę, kuri pristatytu, kuriose miesto strateginiu dokumentu dalyse NVO vaidmuo ypatingai svarbus. Ties kuriu priemonių įgyvendinimu ir rodikliu siekimu susiduriama su kliūtimis ir dėl kokiu priežasčių.

NUTARTA:

Informacija išklausyta. Kitas posėdis 2020 m. gruodžio mėnesį.

Posėdžio pabaiga - 16 val. 30 min

Posėdžio pirmininkė Sandra Sirutienė

Posėdžio sekretorė Ieva Krušaitė